钦定古今图书集成/理学汇编/学行典/第272卷 > 杨大濂
## 钦定古今图书集成/理学汇编/学行典/第272卷 > 杨大濂

按《无为州志》：“杨大濂，字洁父，号斗野，郡庠生。少潜心
理学，从沈公桂游，淹贯经史，研究性命之旨，喜吟咏，
乐施予。晚年食贫，以书自娱。督学御史耿天台重其
品，破常格，以布衣疏荐之。公恬退，寄居湖中友人家
数十年，布衣蔬食，潇然自适。所著有《咏史》诸诗及《知
足歌》。卒之日，自为偈曰：‘平生白发三千丈，此去黄泉’”
亿万年。划然长啸入虚寂，何人不道我神仙。